На основу члана 7. Одлуке о оснивању Предшколске установе „Пчелица“ („Службени лист Града Ниша“ број 29/10-пречишћен текст и 94/10) и члана 37. Статута Града Ниша (''Службени лист Града Ниша'', број 88/08),

Скупштина Града Ниша на седници одржаној \_\_\_\_\_ 2015. године, доноси

**Р Е Ш Е Њ Е**

 I **ДАЈЕ СЕ САГЛАСНОСТ** на Годишњи финансијски план Предшколске установе "Пчелица" Ниш за 2015. годину, број 10616, који је донео Управни одбор Установе, на седници одржаној 25.12.2014. године.

 II Решење доставити Предшколској установи ''Пчелица'' Ниш, Управи за образовање и Управи за финансије, изворне приходе локалне самоуправе и јавне набавке.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_ 2015. год.

**СКУПШТИНА ГРАДА НИША**

 **Председник**

 **Проф. др Миле Илић**

***О б р а з л о ж е њ е***

 Правни основ за доношење Финансијског плана за 2015. годину садржан је у члану 7. Одлуке о оснивању Предшколске установе „Пчелица“ („Службени лист Града Ниша“ број 29/10-пречишћен текст и 94/10), којим је прописано да Управни одбор доноси финансијски план Установе, на који сагласност даје Скупштина Града Ниша.

 Управни одбор Предшколске установе ''Пчелица'' Ниш је на седници одржаној дана 25.12.2014. године, донео Годишњи Финансијски план за 2015. годину.

 У складу са Законом о буџетском систему и Одлуком о буџету Града Ниша за 2015. годину, Финансијски план Установе је донет за календарску годину и уједно је саставни део Финансијског плана за 2015. годину директног буџетског корисника – Управе за образовање.

 Годишњи план рада Предшколске установе „Пчелица“ Ниш за радну 2014/2015 годину донет је у складу са Законом о основама система образовања и васпитања за школску годину, јер се ради о васпитно образовној установи.

 Имајући у виду да је Финансијски план сачињен у складу са законом, прописима Града и циљевима оснивања Установе, предлаже се доношење Решења о давању сагласности на Годишњи финансијски план за 2015. годину Предшколске установе "Пчелица" Ниш.

**Управа за образовање**

 **Начелник**

 **Jeлица Велаја**